הטבח בכיסופים

הטבח בכיסופים הוא טבח שביצע ארגון הטרור חמאס בבוקר 7 באוקטובר 2023, שמחת תורה תשפ"ד, בקיבוץ כיסופים הסמוך למרכז רצועת עזה, כחלק ממתקפת הפתע על ישראל. בטבח נרצחו לפחות 10 מתושבי הקיבוץ ו-6 עובדים זרים. לפחות 3 נחטפו לעזה.

רקע

הטבח 
ב-7 באוקטובר 2023, נכנסו עשרות מחבלים פלסטינים המשתייכים לזרוע הצבאית של ארגון הטרור חמאס לקיבוץ כיסופים. הם ערכו טבח בקיבוץ ורצחו לפחות 10 מחבריו, וכן רצחו 6 עובדים תאילנדים. שלושה מחברי הקיבוץ נחטפו, ולמבני הקיבוץ נגרם הרס כבד. במוצאי שבת הקיבוץ פונה לבית מלון בים המלח.

במהלך הטבח גררו המחבלים קשישה בת 90 מהממ"ד אל סלון ביתה וירו בראשה. המחבלים חדרו גם לבית משפחת זק, וקראו להם לצאת החוצה. המשפחה לא יצאה מהממ"ד והם שרפו את הבית. כל בני המשפחה נספו בשרפה.

ביום שני ביקש ראובן הייניק מאשקלון, מנהל רפת הקיבוץ, אישור מהצבא להיכנס לרפת הקיבוץ על מנת להאכיל את הפרות שלא קיבלו מזון ומים במשך כ-60 שעות. בעודו במכון החליבה, מחבל שהסתתר במקום רצח אותו.

מהלך הקרב

פלוגה של גדוד 51 בגולני, המונה 2 קצינים ו-20 לוחמים, שקודם לכן ניהלה קרב עם מחבלים שפשטו למוצב כיסופים, הגיעה לקיבוץ על מנת להדוף את המחבלים, ונכנסה לקרב שנמשך מספר שעות. בשעות הצהריים המאוחרות החלו הלוחמים לחלץ את תושבי הקיבוץ שהיו נצורים בבתיהם. בקרב נהרגו שמונה לוחמים מהפלוגה.

קישורים חיצוניים

הערות שוליים 

כיסופים
פיגועים שבהם נרצחו בני משפחה
רצח קטינים בישראל על רקע לאומני
חמאס: פיגועים
ישראל: מיתות מצולמות
כיסופים
ירי המוני בישראל
מתקפת הפתע על ישראל (2023)